གསར་འགོད་གསལ་བསྒྲགས་ནང་།ཐོག་མར་༧གོང་ས་མཆོག་ནས་ཕྱི་ལོ་༡༩༩༠ལོའི་ཕྱི་ཟླ་༩པའི་ཚེས་༣ཉིན་བོད་ཀྱི་གཞོན་ནུ་ལྷན་ཚོགས་ཀྱི་འགན་འཛིན་ལྷན་ཚོགས་ཐེངས་༢༡པའི་ཚོགས་བཅར་བར་མང་གཙོའི་སྤྱི་ཚོགས་ནང་ཆབ་སྲིད་ཀྱི་ལྟ་བ་འདྲ་མིན་ཡོད་པའི་ཚོགས་པ་ཟུར་འཛུགས་ཐུབ་མིན་གོ་བསྡུར་དགོས་པའི་བཀའ་སློབ་ཕེབས་རྗེས།བོད་ཀྱི་གཞོན་ནུ་ལྷན་ཚོགས་དབུས་སྤྱི་ཁྱབ་རྒྱུན་ལས་ནས་གཞོན་ལྷན་གྱི་དམིགས་ཡུལ་ལངས་ཕྱོགས་དང་མཐུན་པའི་རྒྱལ་ཡོངས་སྲིད་དོན་གྱི་ཚོགས་པ་ཞིག་འཛུག་རྒྱུ་གནང་ནས།ཕྱི་ལོ་༡༩༩༤ལོའི་ཕྱི་ཟླ་༩པའི་ཚེས་༢ཉིན་བོད་ཀྱི་རྒྱལ་ཡོངས་མང་གཙོ་ཚོགས་པ་དབུ་བརྙེས་ཡོད་པ་དང་།སྐབས་དང་པོའི་རྒྱུན་ལས་གསར་འདེམས་རྣམས་ལ་༧གོང་ས་མཆོག་གིས་བསྩལ་བའི་བཀའ་སློབ་ཀྱི་སྐོར།དེ་བཞིན་འདས་པའི་ལོ་༢༤རིང་ལ་སྲིད་དོན་ཚོགས་པའི་ངོ་བོའི་ཐོག་ནས་ཆོལ་ཁ་དང་།ཆོས་ལུགས།ཕོ་མོ།རྒན་གཞོན་བཅས་དབྱེད་མེད་ལས་གྲུབ་པའི་ཡན་ལག་ས་གནས་དང་འབྲེལ་མཐུད་པ་༣༨ཡོད་པའི་སྒྲིག་འཛུགས་ཤིག་ཡིན་པ།སྒྲིག་འཛུགས་ཀྱིས་༧གོང་ས་མཆོག་གི་བཀའ་སློབ་ཀྱི་དགོངས་དོན་དང་།བཙན་བྱོལ་བོད་མིའི་བཅའ་ཁྲིམས་ལེའུ་དང་པོའི་གཞི་རྩའི་ལམ་སྟོན་གྱི་དོན་ཚན་གཉིས་པ་ནས་དྲུག་པའི་བར་གྱི་འབྲུ་དོན་ནང་གསལ་འགལ་མེད་ཐོག་བཙན་བྱོལ་བོད་མིའི་སྤྱི་ཚོགས་ནང་ཐོག་མའི་དམིགས་ཡུལ་བཞིན་མི་མང་ལ་མང་གཙོའི་འཕེལ་རིམ་དང་འབྲེལ་བའི་གོ་རྟོགས་ལས་འགུལ་སོགས་ལས་འགུལ་གྱི་རྣམ་གྲངས་སྣ་ཚོགས་པ་སྤེལ་ཡོད་སྐོར།ལྷག་པར་སྤྱི་འཐུས་དང་།བཀའ་བློན་ཁྲི་པ།དེ་བཞིན་སྲིད་སྐྱོང་བཅས་ཀྱི་འོས་བསྡུའི་སྐབས་སུ་སྲིད་དོན་ཚོགས་པའི་ངོ་བོའི་ཐོག་ནས་འོས་མི་བཏོན་ཡོད་པ་དང་།དེ་དག་ལ་བཙན་བྱོལ་བོད་མིའི་སྤྱི་ཚོགས་ནས་གདེང་འཇོག་ཆེན་པོའི་ངང་འོས་ཀྱི་རྒྱལ་ཐོབ་པ་མང་པོ་བྱུང་ཡོད་སྐོར་སོགས་འཁོད་འདུག་པ་མ་ཟད།ཕྱི་ལོ་༢༠༡༦ལོའི་འོས་བསྡུའི་ལས་རིམ་ཁྲོད་ནང་ཁུལ་ཆོལ་ཁ་དང་ཤོག་ཁག་འཐེན་འཁྱེར་གྱིས་གླེང་རྙོག་རིགས་ལ་བོད་ཀྱི་རྒྱལ་ཡོངས་མང་གཙོ་ཚོགས་པའི་ངོས་ནས་དངོས་ཤུགས་བརྒྱུད་གསུམ་གྱི་ཐོག་ནས་འབྲེལ་བ་རྩ་བ་ནས་མེད་པའི་ཐོག་དོན་ཚན་༦བསྒྲགས་སོང་བའི་ནང་།